Motî:a- - Wikipedia

# Motî:a-

### Èn årtike di Wikipedia.

a- [betchete]

1. vicante betchete ki mostere l' atelaedje (l' aplacaedje, l' aloyaedje) après ene sacwè (a- d' atelaedje) a) dins des mots classikes. ahavter, agritchî, abocter, atni. b) dins des noûmots. adjonde, adjondrece, aloyrece, aloyance. F. a-.

2. vicante betchete ki mostere k' el movmint si fwait aviè l' ci ki djåze (a- d' aprepiaedje). a) dins des mots classikes: aviè, apoirter, avoyî, adårer, abroker, adramter, abizer, ahertchî, assaetchî, aspiter, avni. b) dins des noûmots. aberweter. F. a-.

3. vicante betchete ki mostere k' on fwait fé l' action do viebe. a) dins des mots classikes: anoder (fé noder), amete (fé mete å tribunå). b) dins des noûmots. askepyî (fé skepyî), amonter (fé monter).

4. vicante betchete abetchtêye a èn addjectif po fé on viebe del cwatrinme troke da Hendschel, dins l' sinse di "fé aveur li cwålité di ci addjectif la". a) mots classikes: ateni (fé tene), atinri (fé tinre), alårdji (fé pus lådje), s' adeuri (si fé pus deur), s' amwaijhi (si fé mwais), aspexhi (fé pus spès), assetchi (fé pus setch), alaidi. b) noûmots. aveuri. F. é-, en-.

Etimolodjeye: cawete latene ad- (minme sinse).

Dobes u tripès betchetes :

- ad-
- ac-
- as-
- ra-
- rac-
- ras-

Omonimeye coinrece

- betchete e-

- Dipus d' racsegnes so les betchetes et les fåssès betchetes a-
- Dipus d' racsegnes sol betchete a- d' atelaedje
- Dipus d' racsegnes sol betchete a- d' aprepiaedje
- Dipus d' racsegnes sol betchete a- po fé fé l' accion

Prin del pådje «http://wa.wikipedia.org../../../a/-/_/Mot%C3%AE%7Ea-.html»

##### Views

- Årtike
- Copene
- Modêye d' asteure

##### Cweri